**ПРОТОКОЛ № 16**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,**

**ПРОВЕДЕНО НА 20.05.2025 г.**

/чрез видеоконферентна връзка/

Присъстват: Огнян Дамянов, Светлана Бошнакова, Евгени Иванов, Пламен Найденов, Павел Колмаков, Малина Ачкаканова, Нели Златкова, Радосвета Раева, Симона Попова и Стелиана Кожухарова

Отсъстващи: Стефан Петров и Георги Ценов

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи” и Полина Петкова – Началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия на Висшия съдебен съвет

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследнитедопълнителни точки в дневния ред на Комисията по атестиране и конкурси към Прокурорската колегия на Висшия съдебен съвет, за разглеждане: т. 8 - т. 12

РАЗНИ

1. Заявление от Ангел Божиков Илиев – прокурор във Върховна касационна прокуратура, за оттегляне на кандидатурата му за участие в процедурата за избор на административен ръководител на Софийска градска прокуратура, открита с решение на Прокурорската колегия на Висшия съдебен съвет по протокол № 9/12.03.2025 г. (обн. ДВ, бр. 21/14.03.2025 г.)

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **ПРЕКРАТИ** откритата с решение на Прокурорската колегия на Висшия съдебен съвет по протокол № 9/12.03.2025 г. (обн. ДВ, бр. 21/14.03.2025 г.), процедура за избор на административен ръководител - градски прокурор на Софийска градска прокуратура, поради оттегляне на кандидатурата на единствения кандидат – Ангел Божиков Илиев - прокурор във Върховна касационна прокуратура.

**1.2.** Решението по т. 1.1. може да се обжалва пред Върховния административен съд в 14-дневен срок от съобщаването му, съгласно чл. 56 и глава 10, раздел IV от АПК.

**1.3.** **ПРЕДЛАГА** **НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решенията по т. 1.1. и т. 1.2. да се обяват на интернет страницата на ВСС в раздел Важно/Конкурсни процедури/Избор на административни ръководители.

**1.4. ВНАСЯ** предложенията в заседанието на Прокурорската колегия на Висшия съдебен съвет, насрочено за 21.05.2025 г., за разглеждане и произнасяне.

2. Предложение от административния ръководител на Окръжна прокуратура - Пазарджик за назначаване на Станка Стоянова Димитрова - прокурор в Окръжна прокуратура - Пазарджик, на длъжност „заместник на административния ръководител - заместник-окръжен прокурор" на Окръжна прокуратура - Пазарджик.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА** **НАЗНАЧИ**, на основание чл. 160, във връзка с чл. 168, ал. 3 от ЗСВ, Станка Стоянова Димитрова – прокурор в Окръжна прокуратура – Пазарджик, на длъжност „заместник на административния ръководител – заместник-окръжен прокурор“ на Окръжна прокуратура - Пазарджик, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

**2.2. ВНАСЯ** предложението в заседанието на Прокурорската колегия на Висшия съдебен съвет, насрочено на 21.05.2025 г., за разглеждане и произнасяне

3. Определяне на изпълняващ функциите „административен ръководител - окръжен прокурор" на Окръжна прокуратура - Ямбол, поради изтичащ на 01.06.2025 г. мандат.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 175, ал. 4, изр. 2 от ЗСВ, Дойчин Иванов Дойчев – административен ръководител – окръжен прокурор на Окръжна прокуратура – Ямбол, за изпълняващ функциите „административен ръководител – окръжен прокурор“ на Окръжна прокуратура – Ямбол, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 02.06.2025 г., до встъпване в длъжност на нов административен ръководител.

**3.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 21.05.2025 г., за разглеждане и произнасяне.

4. Освобождаване на Илиана Павлова Кирилова от заеманата длъжност „административен ръководител – градски прокурор“ на Софийска градска прокуратура, както и от длъжността „прокурор“, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Илиана Павлова Кирилова от заеманата длъжност „административен ръководител – градски прокурор“ на Софийска градска прокуратура, както и от длъжността „прокурор“, с ранг „прокурор във ВКП“, считано от 27.05.2025 г.

**4.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 21.05.2025 г., за разглеждане и произнасяне.

5. Определяне на изпълняващ функциите „административен ръководител - градски прокурор" на Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТМЕНИ**, считано от 27.05.2025 г., решението си по протокол № 23/12.06.2024 г., т. 3, с което на основание чл. 175, ал. 4, изр. 2 от ЗСВ, Емилия Михайлова Русинова - заместник на административния ръководител - заместник-апелативен прокурор на Апелативна прокуратура - София, е определена за изпълняващ функциите „административен ръководител - апелативен прокурор" на Апелативна прокуратура – София.

**5.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 175, ал. 4, изр. 2 от ЗСВ, Даниела Иванова Попова - прокурор във Върховна касационна прокуратура, с ранг „прокурор във ВКП", за изпълняващ функциите „административен ръководител - апелативен прокурор" на Апелативна прокуратура - София, със запазване на придобития ранг и размер на достигнатото трудово възнаграждение, считано от 27.05.2025 г. до встъпване в длъжност на нов административен ръководител.

**5.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 175, ал. 4, изр. 2 от ЗСВ, Емилия Михайлова Русинова - заместник на административния ръководител - заместник-апелативен прокурор на Апелативна прокуратура - София, с ранг „прокурор във ВКП", за изпълняващ функциите „административен ръководител – градски прокурор“ на Софийска градска прокуратура, със запазване на придобития ранг и размер на достигнатото трудово възнаграждение, считано от 27.05.2025 г., до встъпване в длъжност на нов административен ръководител.

**5.4.** Решенията по т. 5.1., т. 5.2. и т. 5.3. могат да се обжалват пред Върховния административен съд в 14-дневен срок от съобщаването им.

**5.5.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 21.05.2025 г., за разглеждане и произнасяне.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

6. Предложение от Иван Лилов Илевски - прокурор в Окръжна прокуратура - Пловдив, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Иван Лилов Илевски – прокурор в Окръжна прокуратура – Пловдив, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, **считано от 13.07.2025 г.**

*Мотиви: Прокурорската колегия на Висшия съдебен съвет (ПК на ВСС) е сезирана с предложение от Иван Лилов Илевски – прокурор в Окръжна прокуратура – Пловдив, с което отправя искане да бъде повишен в ранг „прокурор във ВКП“.*

*Видно от приложените към административната преписка материали, Иван Илевски встъпва в длъжност „прокурор“ в Районна прокуратура – Сливен на 06.04.2015 г., съгласно решение на Висшия съдебен съвет (ВСС) по протокол № 8/19.02.2015 г. На основание чл. 160, вр. с чл. 193, ал. 3 от ЗСВ, с решение на ВСС по протокол № 56/12.11.2015 г., е преместен на длъжност „прокурор“ в Районна прокуратура – Пловдив, считано от 14.12.2015 г. С решение на ПК на ВСС по протокол № 24/22.06.2022 г., на основание чл. 160 и чл. 193, ал. 6 от ЗСВ, е повишен в длъжност „прокурор“ в Окръжна прокуратура – Пловдив, на която встъпва на 12.07.2022 г. и заема и към настоящия момент.*

*Оценката от последното проведено атестиране на магистрата е „много добра“, съгласно решение на Колегията по протокол № 34/30.09.2020 г.*

*Прокурор Илевски е повишен на място в по-горен ранг „прокурор в АП“, на основание чл. 234 от ЗСВ, с решение на ПК на ВСС по протокол № 6/16.02.2022 г., считано от датата на вземане на решението.*

*Съгласно приложената към предложението кадрова справка, към 18.02.2025 г. прокурор Иван Илевски притежава общ юридически стаж в размер на 20 г., 7 м. и 28 дни.*

*Според разпоредбата на чл. 234 ЗСВ, повишаване на място в по-горен ранг и съответно на възнаграждение на съдия, прокурор или следовател се извършва при кумулативното наличие на следните предпоставки: получена положителна комплексна оценка „много добра“ от последното атестиране, прослужени най-малко три години на съответната или приравнена длъжност и наличие на необходимия, съгласно чл. 164 ЗСВ юридически стаж за заемане на длъжността, съответстваща на по-високия ранг.*

*От изложеното по-горе се установява, че прокурор Илевски има комплексна оценка „много добра“ от последното атестиране и притежава юридически стаж над 12 години. Длъжността „прокурор“ в окръжна прокуратура заема, считано от 12.07.2022 г., а преди тази дата е прокурор в районна прокуратура, поради което Комисията намира, че всички изброени предпоставки за повишаване на прокурор Илевски на място в по-горен ранг „прокурор във ВКП“ ще бъдат изпълнени в цялост към 13.07.2025 г., когато същият ще има и 3 години, прослужени на длъжност „прокурор“ в окръжна прокуратура.*

*В този смисъл са и мотивите, изложени в Решение № 789/31.01.2025 г. по адм. дело № 3222/2024 г. по описа на Върховен административен съд.*

**6.2.** Решението по т. 6.1. може да се обжалва пред Върховния административен съд в 14-дневен срок от съобщаването му.

**6.3. ВНАСЯ** предложението в заседанието на Прокурорската колегия на Висш съдебен съвет, насрочено за **21.05.2025 г.,** за разглеждане и произнасяне.

7. Молба от Марин Александров Малчев – заместник на административния ръководител – заместник - окръжен прокурор на Окръжна прокуратура - София, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ** молбата на Марин Александров Малчев – заместник на административния ръководител – заместник-окръжен прокурор на Окръжна прокуратура – София, с ранг „прокурор в АП“, за повишаване на място в по-горен ранг „прокурор във ВКП“.

*Мотиви: Прокурорската колегия на Висшия съдебен съвет (ПК на ВСС) е сезирана с молба вх. № ВСС-8133/07.05.2025 г. от Марин Александров Малчев – заместник на административния ръководител – заместник-окръжен прокурор на Окръжна прокуратура – София, за повишаване на място в по-горен ранг „прокурор във ВКП“.*

*Видно от приложените към административната преписка материали, Марин Малчев встъпва в длъжност „младши прокурор“ в Софийска районна прокуратура на 25.06.2013 г., съгласно решение на Висшия съдебен съвет (ВСС) по протокол № 24/20.06.2013 г., след което е назначен на длъжност „прокурор“ в същата прокуратура, считано от 26.06.2015 г. В периода 26.07.2016 г. – 26.07.2017 г. е заместник на административния ръководител – заместник-районен прокурор на СРП, а от 26.07.2017 г. е прокурор в същия орган на съдебната власт. С решение на ПК на ВСС по протокол № 12/02.04.2025 г., на основание чл. 160 вр. чл. 168, ал. 3 от ЗСВ, е назначен на длъжност „заместник на административния ръководител – заместник-окръжен прокурор“ на Окръжна прокуратура – София, на която встъпва на 07.04.2025 г. и заема и към настоящия момент.*

*Оценката от последното проведено атестиране на магистрата е „много добра“, съгласно решение по протокол № 4/07.02.2024 г. на Прокурорската колегия, която на основание § 23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет.*

*Прокурор Малчев е повишен на място в по-горен ранг „прокурор в АП“, на основание чл. 234 от ЗСВ, с решение на ПК на ВСС по протокол № 1/12.01.2022 г., считано от датата на вземане на решението.*

*Съгласно приложената към предложението кадрова справка, към 16.04.2025 г. прокурор Марин Малчев притежава общ юридически стаж в размер на 13 г., 4 м. и 5 дни.*

*Според разпоредбата на чл. 234 ЗСВ, повишаване на място в по-горен ранг и съответно на възнаграждение на съдия, прокурор или следовател се извършва при кумулативното наличие на следните предпоставки: получена положителна комплексна оценка „много добра“ от последното атестиране, прослужени най-малко три години на съответната или приравнена длъжност и наличие на необходимия, съгласно чл. 164 ЗСВ юридически стаж за заемане на длъжността, съответстваща на по-високия ранг.*

*От изложеното по-горе се установява, че прокурор Малчев има комплексна оценка „много добра“ от последното атестиране и притежава юридически стаж над 12 години.*

*При извършване на преценка изпълнени ли са в цялост всички предпоставки за повишаване в ранг, Комисията установи, че както към момента на депозиране на молбата, така и към момента на нейното разглеждане, Марин Малчев заема длъжността „заместник на административния ръководител – заместник-окръжен прокурор“, считано от 07.04.2025 г., като преди тази дата е изпълнявал длъжността „прокурор“ в Софийска районна прокуратура. Съгласно Тълкувателно решение № 3 от 11.04.2024 г. по тълкувателно дело № 3/2023 г. по описа на Върховния административен съд, посочените длъжности не са съответни, нито приравнени според мотивите на съда. Длъжността, която магистратът заема при подаване на молбата е променена, спрямо изпълняваната преди това и условието „на място в ранг“ не е изпълнено за нови 3 (три) години от заемане на тази длъжност. Същият е прослужил на длъжност в окръжна прокуратура едва 1 (един) месец, което не отговаря на изискването за най-малко 3 (три) години заемани на тази длъжност. В този смисъл са и мотивите, изложени в Решение № 789/31.01.2025 г. по адм. дело № 3222/2024 г. по описа на Върховен административен съд.*

*Освен това, в случая не е налице и хипотезата на чл. 303, ал. 2, т. 3 от ЗСВ – предсрочно повишаване в ранг.*

**7.2.** Решението по т. 7.1. може да се обжалва пред Върховния административен съд в 14-дневен срок от съобщаването му.

**7.3. ВНАСЯ** предложението в заседанието на Прокурорската колегия на Висш съдебен съвет, насрочено за 21.05.2025 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

8. Предложение за поощряване на Илиана Павлова Кирилова – административен ръководител – градски прокурор на Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Илиана Павлова Кирилова – административен ръководител – градски прокурор на Софийска градска прокуратура, с ранг „прокурор във ВКП“, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

**8.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция Международна дейност, връзки с обществеността и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец юни 2025 г.

**8.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 8.1. да се предостави на Комисия „Бюджет и финанси“, по компетентност.

**8.4.** **ВНАСЯ** предложенията в заседание на Прокурорската колегия на Висшия съдебен съвет, насрочено за 21.05.2025 г., за разглеждане и произнасяне.

ЕДИННИ ФОРМУЛЯРИ

9. Извънредно атестиране на Невена Йосифова Илиева – изпълняващ функциите „административен ръководител - районен прокурор“ на Районна прокуратура – Варна.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Невена Йосифова Илиева – изпълняващ функциите „административен ръководител - районен прокурор“ на Районна прокуратура – Варна.

**9.2. ПРЕДОСТАВЯ**, на основание чл. 205, ал. 1 от ЗСВ, на Невена Йосифова Илиева – изпълняващ функциите „административен ръководител - районен прокурор“ на Районна прокуратура – Варна, изготвената комплексна оценка от атестирането, за запознаване.

10. Искане от административния ръководител на Софийска градска прокуратура за командироване на Симеон Петров Съркьов – прокурор в Софийска районна прокуратура в Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Симеон Петров Съркьов – прокурор в Софийска районна прокуратура в Софийска градска прокуратура. При издаването на заповедта за командироване, следва да се съобрази предходната заповед, с която прокурор Съркьов е командирован, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**10.2.** Решението да се изпрати на Върховна касационна прокуратура и на административния ръководител на Софийска градска прокуратура, за сведение.

РАЗПРЕДЕЛЯНЕ НА ПРЕПИСКИ

11. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1.** При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП - Бургас | **Радослав Георгиев Воруков** | Заместник на административния ръководител -  заместник-районен прокурор | **Нели Златкова** |

РАЗНИ

12. Откриване на процедури за избор на административни ръководители в органи на съдебната власт.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТКРИЕ,** на основание чл. 167, ал. 2, във връзка с чл. 194а, ал. 1 от ЗСВ, процедури за избор на административни ръководители в органите на съдебната власт, както следва:

- Военно-окръжна прокуратура – Сливен – изтичащ мандат;

- Окръжна прокуратура – Русе – свободна длъжност.

**12.2.** В едномесечен срок от датата на обнародване на свободните длъжности в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - [vss@vss.justice.bg](mailto:vss@vss.justice.bg) или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

**12.3.** Решението да се обнародва в „Държавен вестник“ и да се публикува на Интернет страницата на Висшия съдебен съвет.

**12.4. ВНАСЯ** предложението в заседанието на Прокурорската колегия на Висшия съдебен съвет, насрочено за 21.05.2025 г., за разглеждане и произнасяне.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**